Намаганнямі ж уладыкі Мікалая было выдадзена ў 1988 годзе ў Таронта “Напрастольнае сьвятое Эвангельле”, “Парэміі”, але найвышэйшым дасягненнем — і як святара, і як грамадскага дзеяча, і як беларуса — сталася выданне ў 1995 годзе ў Мінску ў перакладзе Васіля Сёмухі “Новага Запавету. Псалтыра”, на адвароце тытульнай старонкі якога назаўсёды застанецца: “З дабраславеньня Найпачасьнейшага Мікалая, Архіепіскапа Беларускай Аўтакефальнай Праваслаўнай царквы”.